యామిన్ అహ్మద్‌జాయ్

మొహమ్మద్ యామిన్ అహ్మద్జాయ్ (జననం 25 జూలై 1992) ఆఫ్ఘనిస్తాన్ క్రికెటర్. ఆయన  కుడిచేతి బ్యాట్స్‌మన్, కుడిచేతి మీడియం-ఫాస్ట్ బౌలింగ్ చేస్తాడు. ఆయన లగ్మాన్ ప్రావిన్స్‌లో జన్మించాడు.Yamin Ahmadzai at CricketArchive ఆయన జూన్ 2018లో భారతదేశంతో జరిగిన ఆఫ్ఘనిస్తాన్ తొలి టెస్ట్ మ్యాచ్‌లో ఆడిన పదకొండు మంది క్రికెటర్లలో ఒకడు, టెస్ట్ క్రికెట్‌లో ఆఫ్ఘనిస్తాన్ తరపున మొదటి వికెట్ తీసుకున్నాడు.
కెరీర్
యామిన్ అహ్మద్‌జాయ్ 2010లో న్యూజిలాండ్‌లో జరిగిన అండర్-19 ప్రపంచ కప్‌లో ఇండియా అండర్-19 జట్టుతో జరిగిన యూత్ వన్ డే ఇంటర్నేషనల్‌లో ఆఫ్ఘనిస్తాన్ అండర్-19 జట్టు తరపున అరంగేట్రం చేశాడు . ఆ పోటీలో హాంకాంగ్ & పాపువా న్యూ గినియాతో జరిగిన రెండు యూత్ వన్ డే ఇంటర్నేషనల్ మ్యాచ్‌లలో ఆడాడు.  ఆయన ఐర్లాండ్‌లో జరిగిన 2011 అండర్-19 ప్రపంచ కప్ క్వాలిఫైయర్‌లో అండర్-19 జట్టు తరపున ఆడాడు, 2012లో ప్రధాన ఈవెంట్‌కు అర్హత  సాధించడంలో కీలక పాత్ర పోషించాడు.

ఆయన తరువాత 2011లో, ముల్తాన్ టైగర్స్‌తో జరిగిన ఫేసల్ బ్యాంక్ ట్వంటీ-20 కప్‌లో ఆఫ్ఘన్ చీతాస్ తరపున తన ట్వంటీ20 అరంగేట్రం చేశాడు. ఆయన ఆఫ్ఘన్ చీతాస్ ఇన్నింగ్స్‌లో అజేయంగా ఒక్క పరుగు చేశాడు, టైగర్స్ ఇన్నింగ్స్‌లో ఒకే ఓవర్ బౌలింగ్ చేసి, 17 పరుగులు ఇచ్చాడు. 

ఆయన 29 నవంబర్ 2015న ఒమన్‌తో జరిగిన మ్యాచ్‌లో ఆఫ్ఘనిస్తాన్ తరపున తన ట్వంటీ20 అంతర్జాతీయ అరంగేట్రం చేశాడు.  ఆయన 2015 డిసెంబర్ 25న జింబాబ్వేతో జరిగిన మ్యాచ్‌లో ఆఫ్ఘనిస్తాన్ తరపున తన వన్డే అంతర్జాతీయ అరంగేట్రం చేశాడు.

ఆయన క్వాయిడ్ -ఎ-అజామ్ ట్రోఫీలో పాకిస్తాన్ జట్టు హబీబ్ బ్యాంక్ లిమిటెడ్ తరపున ఫస్ట్-క్లాస్ క్రికెట్ ఆడుతున్నాడు'
టెస్ట్ క్రికెట్
అహ్మద్‌జాయ్ 2018 జూన్ 14న భారత్‌తో జరిగిన ఆఫ్ఘనిస్తాన్ తొలి టెస్ట్ మ్యాచ్‌లో తన టెస్ట్ అరంగేట్రం చేశాడు. మొదటి రోజు లంచ్ తర్వాత శిఖర్ ధావన్‌ను అవుట్ చేయడం ద్వారా తన టెస్ట్ క్రికెట్‌లో ఆఫ్ఘనిస్తాన్ తరపున తొలి వికెట్ తీసుకున్నాడు.. ఆయన ఫిబ్రవరి 2019లో భారతదేశంలో ఐర్లాండ్‌తో జరిగిన ఏకైక మ్యాచ్ కోసం ఆఫ్ఘనిస్తాన్ టెస్ట్ జట్టులో చోటు దక్కించుకున్నాడు.
 మూలాలు 

బయటి లింకులు

వర్గం:1992 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:ఆఫ్ఘనిస్తాన్ క్రికెట్ క్రీడాకారులు
వర్గం:ఆఫ్ఘనిస్తాన్ వ్యక్తులు